Laget er et av de mest suksessfulle og meritterte ishockeylandslagene i nyere tid, og har vunnet flere medaljer både i VM og OL i de to årtiene staten har eksistert. Tsjekkia dominerte internasjonal ishockey på slutten av 1990-tallet og starten av 2000-tallet, og vant blant annet gull i vinter-OL 1998 i Nagano og tre VM-gull på rad fra 1999 til 2001. Laget anses som en av «Big Seven» eller «de syv store», sammen med Canada, Russland, USA, Finland, Sverige og Slovakia.